बैंक नहीं रोक सकता है किसी की पेंशन : रामकैलाश राम
झारखंडपेंशनर समाज के मिलन कार्यक्रम का आयोजन सोमवार को डाकबंगला परिसर में हुआ। जिला पेंशनर समाज के अध्यक्ष इग्नेस तिर्की मुख्य अतिथि के रूप में मौजूद थे। उन्होंने कहा कि एकजुटता से ही समस्याओं का समाधान हो सकता है। जिला सचिव रामकैलाश राम ने पेंशनधारियों को सातवें वेतनमान की जानकारी देते हुए कहा कि अब उनका पेंशन कम से कम नौ हजार रुपए होगा। इसके साथ ही महंगाई भत्ता और चिकित्सा भत्ता का भी लाभ मिलेगा। उन्होंने कहा कि बैंक किसी भी स्थिति में किसी का पेंशन नहीं रोक सकता है।
समारोह में अंथोनी खलखो और जोसेफ डुंगडुंग ने भी विचार रखे। इससे पहले लिबनुस किंडो ने बैंकों से जुड़ी समस्याओं को रखा। संरक्षक निर्देश तिर्की ने धन्यवाद ज्ञापन किया। सोधन मांझी, क्लेमेंट मिंज, सरयू बड़ाईक, अमिषा खाखा, ज्योति भेंगरा, फिलिसिता खेस, सुशीला लकड़ा, नोरमा कुजूर, अग्नि देवी आदि मौजूद थे।
बैठक को संबोधित करते सचिव।
hin_Deva hin_Deva hin_Deva hin_Deva